Primeru-ministru di Purtugal, Pedro Passos Coelho, ta viaja kel sábadu li pa Kabu Verdi, pa participa na komemorason di 40.º aniversáriu di independência nasional. Di Kabu Verdi, Govenanti ta bai pa Guiné Bissau pa sê primeru visita oficial, qui ta komesa kel sigunda-fera li.
Pa kumpanha Chefi di Governu di Purtugal na dislokason pa Kabu Verdi y Guiné Bissau, sta ministros di Stadu y di Negociu Strangeru, Rui Machete, y di Saúdi, Paulo Macedo.
Na Guiné Bissau, Pedro Passos Coelho sa bai sina Prugrama Stratégiku di Koperason entri Purtugal y Guiné –Bissau pa 2015-2020. Na prugrama sta asociadu un verba di 40 milion di euru pa promovi dimokracia y disenvolvimentu di kel país di Áfrika Ocidental, qui tem un históriku di instabilidade pulítiku.
ASemana
kea_Latn kea_Latn kea_Latn kmb_Latn